ddrg/super_eurlex huggingface dataset:
5.

korostaa, että EU:n elpymissuunnitelmaan keskeisesti kuuluva elpymis- ja palautumistukiväline ei saa olla ”alueellisesti sokea”: valtiotasoa alempien tasojen hallintotahot on osallistettava tiiviisti kansallisten suunnitelmien valmisteluun, ja niiden on laadittava omat alueelliset ja paikalliset elpymissuunnitelmansa johdonmukaisesti EU:n ja kansallisten suunnitelmien kanssa. Talouspolitiikan eurooppalaiseen ohjausjaksoon – joka on tukivälineen hallinnointimekanismi – on sisällytettävä paikallis- ja alueviranomaisten osallistumista koskevat käytännesäännöt, joiden lähtökohtana ovat kumppanuusperiaate ja toissijaisuusperiaatteen aktiivinen toteuttaminen.
1.

muistuttaa, että henkilöiden vapaasta liikkuvuudesta tehty Schengenin sopimus, jossa on tällä hetkellä mukana 26 maata, joista 22 on EU:n jäsenvaltioita, on yksi Euroopan unionin rakentamishankkeen onnistuneimmista kulmakivistä. Schengenin sopimus EU:n perussopimuksiin sisällytettynä kytkeytyy erottamattomasti sisämarkkinoihin ja muodostaa ratkaisevan tärkeän osan neljästä liikkumisvapaudesta – tavaroiden, palvelujen, henkilöiden ja pääoman vapaa liikkuvuus – Euroopan unionissa.
48.

on erittäin tyytyväinen siihen, että byrokratian vähentäminen on asetettu etusijalle. Vaikutuksen vahvistamiseksi on ratkaisevan tärkeää kartoittaa tehokkaasti, missä byrokratiaa esiintyy. Tämä tulee tehdä alue- ja paikallistason viranomaisten ja yritysten myötävaikutuksella.
43.

kehottaa Euroopan komissiota ottamaan vuoteen 2020 ulottuvaa, luonnon monimuotoisuutta koskevaa Euroopan unionin strategiaa toteuttaessaan huomioon CBD:n COP 10 -kokouksen päätöksen biologista monimuotoisuutta koskevasta alue- ja paikallisviranomaisten toimintasuunnitelmasta 2011–2020 (Plan of Action on Subnational Governments, Cities and other Local Authorities for Biodiversity).
5

on samaa mieltä komission kanssa siitä, että on epärealistista pyrkiä kehittämään unionia entistä pienemmillä varoilla. Yhteisön uudet politiikan alat vaativat lisärahoitusta, joka on julkisesti esitettyjen pyrkimysten tasolla.
New trade and economic relations between EU-UK: the impact on regions and cities

katsoo, että vuoden 2020 alkupuolelta lähtien on ollut vaikea erottaa kauppa- ja yhteistyösopimuksen neuvottelujen ja voimaantulon vaikutuksia covid-19-pandemian vaikutuksista ( 6 ) . Komitea suhtautuu myönteisesti AK:n tuoreeseen tutkimukseen[Uudet kauppa- ja taloussuhteet EU:n ja Yhdistyneen kuningaskunnan välillä: alueisiin ja kuntiin kohdistuvat vaikutukset]. Siinä todetaan, että brexitin vaikutukset ovat erilaisia eri aloilla ja EU:n alueilla, koettelevat pieniä yrityksiä muita voimakkaammin ja saattavat vähentää inhimillisen pääoman liikkumista EU:ssa ja Yhdistyneessä kuningaskunnassa toimivien yritysten välillä ja että niistä on haittaa sellaisille alueille ja yhteisöille, jotka ovat mukana Yhdistyneen kuningaskunnan kanssa toteutettavissa alueiden välisissä hankkeissa. Komitea on tyytyväinen siihen, että tutkimus vahvistaa brexit-mukautusvarauksen määrärahojen lisäämisen olevan tarpeen, jotta näihin epäsymmetrisiin vaikutuksiin Euroopassa voidaan puuttua.
7.

korostaa, että kävely ei aiheuta jalankulkijoille kustannuksia ja on lisäksi terveellistä ja kestävää ja että pyöräily on hiiletön ja kohtuuhintainen liikkumisvaihtoehto, joka on helppo yhdistää muihin liikennemuotoihin. Komitea kehottaa siksi komissiota edistämään valistustoimenpiteitä, joilla lisätään tietoisuutta aktiivisen liikkumisen hyödyistä verrattuna yksityisautoiluun. Erityisesti olisi painotettava aktiivisen liikkumisen roolia istumapainotteiseen elämäntapaan liittyvien sairauksien, kuten sydän- ja verisuonitautien, ylipainon ja diabeteksen, ehkäisemisessä.
16.

korostaa, että covid-19-pandemia on koetellut erityisesti hyvin naisvaltaisia talouden aloja, mikä on kärjistänyt sukupuolten eriarvoisuutta. Naiset työskentelevät yleisemmin perinteisesti ”naisten työnä” pidetyillä aloilla, kuten terveydenhuolto, vähittäiskauppa ja lastenhoito. Näin ollen naisista on tullut pandemian aikana etulinjan työntekijöitä, minkä vuoksi he ovat altistuneet suhteettomasti virukselle ja kriisin vaikutuksille. Covid-pandemiasta johtuva merkittävä sukupuolivaikutus tulee esiin paitsi alhaisemmassa työllisyysasteessa myös naisten suuremmissa vaikeuksissa – miehiin nähden – palata työelämään rajoitusten purkamisen jälkeen. Näin ollen on luotava asianmukaisia välineitä, jotta voidaan edistää sulkutoimien vuoksi työnsä menettäneiden naisten paluuta työelämään myös ottaen oppia aiemmista kriiseistä.
26.

muistuttaa, että kunnilla ja kaupungeilla on merkittävä rooli kaupunkisuunnittelussa ja julkisen, kestävyysperiaatteiden mukaisen ja kohtuuhintaisen asumisen tarjoajana. Kaikille kansalaisille, esimerkiksi ikääntyneille ja vammaisille henkilöille, on tarjottava enemmän heidän erityistarpeisiinsa sopivaa kunnollista asumista, jotta voidaan edistää itsenäistä elämää ja ehkäistä laitostumista, ja on huolehdittava myös suurperheiden ja yksinhuoltajaperheiden, sukupuoleen perustuvan väkivallan uhrien ja alaikäisten, suojelutoimenpiteiden piiriin joutuneiden nuorten tarpeista. Asumisratkaisut on sisällytettävä paikallisiin kehittämissuunnitelmiin, joilla pyritään luomaan viihtyisiä asuinalueita. Inklusiivisia, suojelevia ja osallistavia toimintamalleja olisi sovellettava paitsi Euroopan rakennusten perusparannusaallon yhteydessä, mutta keinona olisi myös EU:n ja jäsenvaltioiden vahva sitoutuminen uusien asuntojen rakentamiseen, pitkäkestoinen vuokra-asuminen mukaan luettuna. On erittäin tärkeää, että paikallis- ja alueviranomaiset voivat yhdistää paremmin eri rahoituslähteitä ja kehittää kestäväpohjaista asumista. Asunnottomuuteen on puututtava integroivalla ja kokonaisvaltaisella tavalla keskittymällä asunnottomien terveyden ja sosiaalisen tuen verkostojen parantamiseen. Esimerkiksi asunto ensin -toimintamallilla ( Housing First ) on päästy pitkäaikaisen asunnottomuuden vähentämiseen. Paikallis- ja alueviranomaisten tulisi siksi osallistua asunnottomuuden torjuntaa käsittelevään eurooppalaiseen foorumiin. Komitea pitää tässä yhteydessä valitettavana, että toimintasuunnitelmassa ei aseteta määrällistä tavoitetta asunnottomuuden torjumisessa.
on tyytyväinen siihen, että EU:n aloite teollisuus- ja käsiteollisuustuotteiden maantieteellisten merkintöjen suojajärjestelmästä on saanut erittäin laajaa kannatusta niin Euroopan komission vuoden 2020 alussa aloittamassa alustavaa vaikutustenarviointia koskevassa julkisessa kuulemisessa kuin käsillä olevan lausunnon laatimista edeltäneessä sidosryhmäkuulemisessa 19. toukokuuta 2021. Komitea kehottaakin jäseniään ja alueellisia sidosryhmiä osoittamaan tukensa osallistumalla aktiivisesti muiden kuin maataloustuotteiden maantieteellisten merkintöjen suojaamista käsittelevään julkiseen kuulemiseen ( 2 ) , jonka Euroopan komissio on avannut 29. huhtikuuta 2021 ja joka jatkuu 22. päivään heinäkuuta 2021.
1.

korostaa, että koulutus on oleellista paikallis- ja alueyhteisöjen sopusointuisen kehityksen varmistamiseksi etenkin nykypäivän uudessa tilanteessa, jossa se on ensiarvoisen tärkeä strateginen tekijä rakennettaessa osaamistaloutta. Koulutuksella on ratkaiseva merkitys myös muiden paikallis- ja alueyhteisöihin vaikuttavien seikkojen kannalta, joista voidaan mainita esimerkkeinä aivovienti ja -tuonti, sosiaalinen yhteenkuuluvuus, älykkään erikoistumisen strategioiden täytäntöönpano, digitalisaatio, (teknologinen ja sosiaalinen) innovointi, vihreät yhteisöt sekä tiedemaailman ja muiden alojen välinen yhteistyö. Koulutus on keskeinen tekijä pyrittäessä parantamaan yhteisöjen selviytymis- ja palautumiskykyä, sillä sen ansiosta niiden on helpompi päästä yli taloudellisista ja muista kriiseistä ja sopeutua uusiin tarpeisiin ja tilanteisiin. Koulutuksen edistämistä paikallis- ja aluetasolla on pidettävä merkittävänä investointina tulevaisuuteen.
11.

on vakuuttunut siitä, että on ehdottoman tärkeää varmistaa, että digitaalinen koulutus on myös kaikkein heikoimmassa asemassa olevien väestöryhmien ja yksilöiden ulottuvilla ja että se edistää sosiaalista yhteenkuuluvuutta. Euroopan unionin on tehtävä lujasti työtä sellaisen yhteiskunnan luomiseksi, johon kaikki voivat osallistua iästä, sukupuolesta, sosiaalisesta tai etnisestä taustasta sekä fyysisistä ja henkisistä valmiuksista riippumatta.
42.

pitää tärkeänä kohtuuhintaisen terveydenhuollon saatavuutta. Panostamalla ennaltaehkäiseviin toimiin ja oikea-aikaiseen terveydenhuoltoon pystytään hillitsemään terveysmenojen kasvua. Myös digitaalisten palveluiden samoin kuin uusien ja integroitujen terveys- ja sosiaalipalvelujen mallien kehittäminen mahdollistaa kustannustehokkaan ja potilas- tai asiakaskeskeisen toiminnan. Yksi osa-alue, jossa sosiaali- ja terveyspalvelut yhdistyvät, on esimerkiksi mielenterveyden haasteet. Niiden yhteydessä yleensä mahdollisimman varhainen puuttuminen estää ongelmien pahenemista ja kustannusten kasvua. Komission esitys EU:n syöväntorjuntasuunnitelmaksi on kannatettava. On myös huomioitava, että antibioottiresistenssi (AMR) on merkittävä rajatylittävä terveysuhka. Siksi EU:n on jatkettava aktiivisia toimia antibioottiresistenssin vähentämiseksi jäsenvaltioissa.
19.

katsoo, että sen lisäksi, että digitalisoinnilla on syvällisiä vaikutuksia mm. ihmisten sosiaaliseen elämään ja työelämään, koulutukseen ja kulttuuriin, covid-19-kriisi on osoittanut tosiasioihin perustuvien ja ajantasaisten tietojen ja niitä välittävien kanavien merkityksen. On myös käynyt selväksi, että paikallis- ja alueviranomaisten on pystyttävä viestimään kaksisuuntaisesti kansalaistensa kanssa ja että tarvitaan asianmukaisia digitaalisia välineitä muun muassa disinformaation ja tiedonkulun yleisten häiriötilanteiden torjumiseksi. Näiden välineiden on kunnioitettava aina sananvapauden täysimääräistä toteutumista.
3.

seuraa tarkkaan ehdokasmaiden edistymiskertomuksia ja on tyytyväinen siihen, että Euroopan komissio, Euroopan parlamentti ja neuvosto ovat jatkuvasti sitoutuneet EU:n laajentumispolitiikkaan Länsi-Balkanilla. Komitea vahvistaa kantansa, että laajentuminen on sekä Länsi-Balkanin että Euroopan unionin poliittisten, taloudellisten ja turvallisuusintressien mukaista ja että kyseessä on geostrateginen investointi rauhaan, vakauteen, turvallisuuteen ja talouskasvuun kaikkialla Euroopassa. Komitea korostaa, että kaikkien ehdokasmaiden on täytettävä kaikki jäsenyyskriteerit.
5.

toteaa, että disinformaatio on monimutkaisiin ja nopeisiin sosioekonomisiin muutoksiin liittyvä ongelma ja että siihen on sen vuoksi puututtava kokonaisvaltaisesti. Komitea katsoo, että paikallis- ja alueviranomaisilla on hyvät edellytykset osallistua disinformaation uhkaa käsittelevään keskusteluun sekä käynnistää ja koordinoida vastatoimia.
19.

korostaa, että innovatiivisten hankintojen, myös innovaatiokumppanuuksien ja esikaupallisten hankintojen, käyttö on rajoittunut tähän mennessä harvoihin paikallisviranomaisiin tietyissä jäsenvaltioissa. Tämä johtuu etenkin siitä, että tutkimuksen ja kehittämisen edistäminen on harvoin etusijalla, hankitaan standardituotteita tai talousarviolle on asetettu rajoituksia. Komission Big Buyers -aloite voisi olla yksi väline, jolla edistetään innovatiivisia hankintoja. Komitea korostaa kuitenkin, että keskitetyt hankinnat ja ostoryhmittymät helpottavat yleensä etenkin pienten viranomaisten hankintoja ja tuottavat niille tehokkuusetuja.
4.

toteaa, että Eurostat määrittelee suurkaupunkialueen NUTS 3 -luokan alueeksi tai NUTS 3 -luokan alueiden kokonaisuudeksi, missä vähintään puolet väestöstä asuu toiminnallisella kaupunkiseudulla, jonka asukasluku on vähintään 250 000. Alueellisessa luokittelussa erotellaan kaupunkikeskukset, joiden väestötiheys on suuri ja asukasluku vähintään 50 000. Komitea korostaa, että tämän tilastollisen tulkinnan perusteella EU:ssa asui suurkaupunkialueilla 293,3 miljoonaa ihmistä vuonna 2016, ja toteaa, että tässä yhteydessä olisi otettava huomioon myös alueet, jotka kuuluvat toiminnallisesti yhteen EU:n ulkopuolella sijaitsevan alueen kanssa. OECD määrittelee suurkaupunkialueet toiminnallisten yhteyksien pohjalta: tiheään asuttu kaupunkialue, missä on paljon työllistymismahdollisuuksia, on yhteydessä muuhun alueeseen sinne suuntautuvan vilkkaan päivittäisen työmatkaliikenteen kautta.
5.

korostaa, että Euroopan hiilialueiden sosioekonominen rakennemuutos tapahtuu tilanteessa, jossa yhä vahvempana maailmanlaajuisena pyrkimyksenä on vähentää asteittain hiilen kulutusta. Komitea kiinnittää erityisesti huomiota uuteen normaalitilanteeseen Kiinassa, joka kuluttaa puolet maailman hiilituotannosta ja jonka osuus maailmanlaajuisesta tuonnista on yhtä suuri mutta missä kotimainen hiilen kysyntä on nyt huipussaan, vaikka kotimaisen tuotannon ylikapasiteetti on valtava. Komitea tuo esiin myös maailman suurimman hiilenvientivaltion Australian Uuden Etelä-Walesin tuomioistuimen päätöksen, jossa ensimmäistä kertaa kiellettiin yritystä perustamasta uusia kaivoksia, koska investointia ei pidetty yhteensopivana Pariisin sopimuksen kanssa. Komitea kannattaakin kansainvälistä yhteistyötä pyrittäessä luopumaan hiilestä. Esimerkkinä voidaan mainita Powering Past Coal Alliance, jossa on mukana muun muassa 30 valtiota ja 22 valtiotasoa alempaa hallintoviranomaista.
16.

on vakuuttunut siitä, että käyttäjien luottamusta sähköisiin palveluihin on vahvistettava, ja samalla on varmistettava, että käyttäjät saavat tietoa oikeuksistaan ja että heitä suojellaan, kun he kehittävät toimintaansa verkossa. Samaan aikaan on myös taattava teollis- ja tekijänoikeuksien suoja.
7.

muistuttaa kalastuksen yhteiskunnallisista hyödyistä kaikkialla Euroopan unionissa varsinkin kahdella alalla: elintarvikehuollossa ja ilmastoasioissa. Kalastus auttaa ylläpitämään Euroopan unionin elintarvikeomavaraisuutta takaamalla kansalaisille, jotka ovat myös kuluttajia, terveydellisesti korkealaatuisia tuotteita, noudattaen kalastuksen ja vesiviljelyn hyvän hallinnoinnin sääntöjä. Komitea muistuttaa, että elintarvikehuolto kuuluu keskeisenä ulottuvuutena unionin toimivaltaan sellaisena kuin se on vahvistettu EU:n toiminnasta tehdyssä sopimuksessa ja että unionin markkinat ovat riippuvaiset kalojen ja äyriäisten tuonnista. Komitea korostaa, että ravitsemus on toinen Yhdistyneiden kansakuntien kestävän kehityksen tavoitteista, ja pitää tervetulleena raporttia Food from the oceans, jonka suosituksia komitea kehottaa noudattamaan. Kalastusala auttaa aluksiin ja satamiin tehtävien investointien kautta vähentämään kasvihuonekaasuja ja hillitsemään fossiilisten polttoaineiden kulutusta.
48.

on tyytyväinen siihen, että Montenegro on sitoutunut EU:hun liittymiseen ja edistynyt asianomaisissa toimissa ja että se on allekirjoittanut Naton kanssa liittymisasiakirjan, minkä johdosta Montenegro liittyy vuonna 2017 Natoon. Komitea on myös tyytyväinen rajasopimusten allekirjoittamiseen Bosnia ja Hertsegovinan ja Kosovon kanssa.
1. Tietoyhteiskunnan palveluiden tarjoajien, jotka tallentavat suuria määriä palveluiden käyttäjiensä verkkoon lataamia teoksia ja muuta aineistoa ja tarjoavat pääsyn niihin, on yhteistyössä oikeudenhaltijoiden kanssa toteutettava toimenpiteitä, jotta varmistetaan oikeudenhaltijoiden kanssa niiden teosten ja muun aineiston käytöstä tehtyjen sopimusten toimivuus tai estetään niiden palveluissa sellaisten teosten ja muun aineiston saanti, jotka oikeudenhaltijat ovat yhteistyössä palveluntarjoajien kanssa nimenneet. Tällaisten toimenpiteiden, kuten tehokkaan sisällöntunnistustekniikan, on oltava asianmukaisia ja oikeasuhteisia. Palveluntarjoajien on toimitettava oikeudenhaltijoille riittävät tiedot toimenpiteiden toimivuudesta ja soveltamisesta ja tarvittaessa asianmukaiset raportit teosten ja muun aineiston tunnistamisesta ja käytöstä.

1. Tietoyhteiskunnan palveluiden tarjoajien, jotka tallentavat suuria määriä palveluiden käyttäjiensä verkkoon lataamia teoksia ja muuta aineistoa ja tarjoavat pääsyn niihin, on yhteistyössä oikeudenhaltijoiden kanssa toteutettava toimenpiteitä, jotta varmistetaan oikeudenhaltijoiden kanssa niiden teosten ja muun aineiston käytöstä tehtyjen sopimusten toimivuus tai estetään niiden palveluissa sellaisten teosten ja muun aineiston saanti, jotka oikeudenhaltijat ovat yhteistyössä palveluntarjoajien kanssa nimenneet. Tällaisten toimenpiteiden, kuten tehokkaan sisällöntunnistustekniikan, on oltava asianmukaisia ja oikeasuhteisia , ja niiden avulla on voitava toteuttaa arvon oikeudenmukainen uudelleenjako oikeudenhaltijoille . Palveluntarjoajien on toimitettava oikeudenhaltijoille riittävät tiedot toimenpiteiden toimivuudesta ja soveltamisesta ja tarvittaessa asianmukaiset raportit teosten ja muun aineiston tunnistamisesta ja käytöstä.
44.

ehdottaa, että tutkitaan yhdessä Euroopan komission kanssa konkreettisia keinoja kutsua alue- ja paikallishallintotahot osallistumaan aktiivisesti sellaisiin verkostoihin kuin älykkäät kaupungit ja kaupunginjohtajien energia- ja ilmastosopimus tai WHO:n tukemat ennaltaehkäisyn ja terveyden edistämisen alan verkostot (WHO Healthy Cities Network, WHO Healthy Ageing Task Force, WHO Age-Friendly Cities Project, WHO Regions for Health Network, Schools for Health in Europe Network jne.) lippulaivahankkeen ”Resurssitehokas Eurooppa” (10) keskeisille soveltamisaloille, kuten biologinen monimuotoisuus ja maankäyttö, jäte- ja vesihuolto tai ilman saastuminen.
10.

kehottaa analysoimaan turvallisuusuhkia niiden koko monitahoisuus huomioiden ja lähtemään liikkeelle epävakauden syiden tarkastelusta ja korostaa, että ensisijaisesti on puututtava ajankohtaisten turvallisuus- ja muuttoliikehaasteiden sosioekonomisiin syihin. AK on tyytyväinen EU:n lupaukseen työskennellä yhdessä ENP-kumppaneiden kanssa YK:n kehitystavoitteiden toteuttamisen hyväksi. Komitea vaatii kiinnittämään nykyistä enemmän huomiota sosiaalisten oikeuksien edistämiseen, sillä kestävä taloudellinen ja yhteiskunnallinen kehitys on ratkaisevan tärkeää naapuruston vakaudelle, ja korostaa uusien työpaikkojen luomisen olevan ratkaiseva tekijä useimpien naapurimaiden tulevaisuuden kannalta. AK on tyytyväinen siihen, että tarkoituksena on panna erityistä painoa nuorisotyöttömyyden torjunnalle ja pk-yritysten tukemiselle, ja tähdentää tämän edellyttävän monitasoista – valtiotasolta alue- ja paikallistasolle – ulottuvaa lähestymistapaa sekä alueellista, osa-aluekohtaista ja rajatylittävää yhteistyötä. Komitea kehottaa laatimaan alakohtaiset yhteistyöohjelmat sellaisiksi, että paikallis- ja alueyhteisöt voivat toteuttaa niitä;
6. Jäsenvaltioiden on varmistettava, että riippumattomilla kansallisilla sääntelyviranomaisilla on erilliset vuotuiset talousarviot. Talousarviot on julkistettava. Jäsenvaltioiden on myös varmistettava, että kansallisilla sääntelyviranomaisilla on riittävät taloudelliset ja henkilöstöresurssit, jotta ne voivat hoitaa niille annetun tehtävän sekä osallistua ja myötävaikuttaa aktiivisesti ERGAn työskentelyyn.

6. Jäsenvaltioiden on varmistettava, että riippumattomilla kansallisilla sääntelyviranomaisilla on erilliset vuotuiset talousarviot. Talousarviot , joiden on oltava riittävän yksityiskohtaisia, on julkistettava. Jäsenvaltioiden on myös varmistettava, että kansallisilla sääntelyviranomaisilla on riittävät taloudelliset ja henkilöstöresurssit, jotta ne voivat hoitaa niille annetun tehtävän sekä osallistua ja myötävaikuttaa aktiivisesti ERGAn työskentelyyn.
5.

on tyytyväinen yhteisötalouden saamaan asemaan EU:n lainsäädännössä, esimerkiksi asetuksessa (EU) N:o 1304/2013 Euroopan sosiaalirahastosta, asetuksessa (EU) N:o 1301/2013 Euroopan aluekehitysrahastosta tai työllisyyttä ja sosiaalista innovointia koskevasta Euroopan unionin ohjelmasta (”EaSI-ohjelma”) ja eurooppalaisen työllisyyttä ja sosiaalista osallisuutta koskevan Progress-mikrorahoitusjärjestelyn perustamisesta tehdyn päätöksen N:o 283/2010/EU muuttamisesta 11. joulukuuta 2013 annetussa Euroopan parlamentin ja neuvoston asetuksessa (EU) N:o 1296/2013. Komitea on myös tyytyväinen Euroopan rakenne- ja investointirahastojen uutta ohjelmasuunnittelukautta 2014–2020 koskeviin uusiin asetuksiin, joissa asetetaan yhteiskunnalliset yritykset ESR:n ja EAKR:n mahdollisiksi investointipainopisteiksi, vahvistetaan kumppanuuteen perustuvaa lähestymistapaa ja tarjotaan mahdollisuuksia edistää kumppanuuteen perustuvia yhteisötalouden ja paikallis- tai alueviranomaisten välisiä aloitteita hyödyntämällä paikallisyhteisöjen omien kehittämishankkeiden kaltaisia välineitä.
17.

on tyytyväinen siihen, että ERI-rahastoja varten on perustettu yksinkertaistamista käsittelevä korkean tason ryhmä, ja siihen, että on tarkoitus kiinnittää erityistä huomiota vaikutuksiin edunsaajien näkökulmasta. Komitea ehdottaa, että yksi työryhmän jäsenistä on alueiden komitean edustaja. Mainittu edustaja kerää NAT-valiokunnan, AK:ssa olevien maakohtaisten valtuuskuntien ja nimeävien elinten sekä AK:n subsidiariteettiverkoston ja Eurooppa 2020 -verkoston näkemyksiä ja raportoi puolestaan niille.
9.

pitää tervetulleena erityisen maksusuunnitelman luomista yhteisen sopimuksen perusteella, mutta on huolissaan siitä, että maksumäärärahavajeet vaikuttavat haitallisesti tuensaajiin, erityisesti paikallis- ja alueviranomaisiin, joilla on tällä hetkellä paljon taloudellisia ja sosiaalisia haasteita. Lisäksi AK muistuttaa siitä, että maksusitoumus- ja maksumäärärahojen välinen 10 miljardin euron ero ei auta ratkaisemaan ohjelmakauden lopussa odotettavissa olevaa maksamatta jääneiden maksujen aiheuttamaa rakenteellista ongelmaa, ja on pahoillaan komitean vähäisestä roolista analyyttisessä prosessissa.
7.

toteaa, että suurimmalla osalla jäsenvaltioista ei tällä hetkellä ole edes valtakunnallista kiinteiden liikenneaikataulujen järjestelmää, johon olisi koottu kaikki käytössä olevat aikataulut ja joiden kautta voitaisiin etsiä valtion sisäisiä julkisia liikenneyhteyksiä ja varata paikkoja. Komitea pitääkin välttämättömänä luoda ensin sellaiset järjestelmät kuhunkin jäsenvaltioon, sillä nimenomaan jäsenvaltiotasolla voidaan antaa lainsäädäntöä, jolla sekä julkiset että yksityiset liikenteenharjoittajat voidaan velvoittaa toimittamaan valtiolle aikataulutietonsa. Kunkin jäsenvaltion olisi perustettava kansallinen aikataulujärjestelmänsä, johon on integroitava kaikki julkisten ja yksityisten liikenteenharjoittajien alueelliset aikataulut. Lisäksi on varmistettava, että tätä järjestelmää ajantasaistetaan ja huolletaan säännöllisesti ja erityisesti aikatauluja muutettaessa. Tämä on ensimmäinen ja välttämätön askel vastaavan järjestelmän luomiseksi koko Euroopan laajuisesti. Kunkin jäsenvaltion olisi myös varmistettava kansallisen järjestelmänsä sisältämien tietojen asianmukaisuus. Tämän järjestelmän avulla on oltava mahdollista varata ja maksaa alusta loppuun internetin kautta paikkoja koko valtion tasolla. Se tarkoittaa, että aikataulutietojen ohella järjestelmään on sisällytettävä myös kaikkien yritysten hintatiedot, jotta asiakas saa tiedon matkansa kokonaishinnasta.
10.

tähdentää tässä yhteydessä paikallis- ja alueviranomaisten suurta ja yhä kasvavaa roolia, sillä niiden vastuulla on noin 33 prosenttia julkisista menoista ja osuus on kasvanut hieman eli 2 prosenttiyksikköä kahden viime vuosikymmenen aikana (vuosina 1995–2013). Tämä on 16 prosenttia suhteessa bkt:hen. Vaikka paikallis- ja aluehallinnon painoarvo vaihtelee eri maiden institutionaalisesta organisaatiosta riippuen, paikallis- ja alueviranomaisilla on paljon keskushallintoa tärkeämpi rooli julkisten palvelujen tarjoajina ja varsinkin kasvua edistävien menojen – sellaisina kuin komissio ne on itse määritellyt (vrt. kuudes koheesiokertomus) – yhteydessä koulutuksen, terveydenhuollon, ympäristönsuojelun, liikenteen, t&k-toiminnan ja energian alalla.
10.

korostaa, että – kuten edellä todetaan – asiaa koskevilla aloitteilla on erityinen globaali konteksti, jonka keskeinen osatekijä on edellä mainittu elintarvikkeiden ja maatalouden kasvigeenivaroja koskeva FAO:n kansainvälinen sopimus, johon Euroopan unioni on virallisesti liittynyt. Sopimuksen avulla on tarkoitus koordinoida ja edistää kasvigeenivarojen hallinnointiin liittyviä aloitteita, ja sopimusvaltioilla on sen perusteella oikeudellinen velvollisuus suojella geneettistä monimuotoisuutta.